als_Latn dik_Latn sag_Latn
08.10.2009, - E Enjte
Përurohet shkolla e re në Letanc të Podujevës
"Ndërtimi i kësaj shkolle të re, flet për atë se Qeveria e Kosovës është e interesuar që ta rrisë hapësirën shkollore dhe ta bëj atë sa më moderne për një arsim cilësor", tha ndër të tjera ministri i Arsimit, Enver Hoxhaj me rastin e përurimit të shkollës "Hyzriu dhe Samiu", e cila është investim i MASHT
Presidenti i Kosovës, Fatmir Sejdiu dhe ministri i Arsimit, Shkencës dhe Teknologjisë, Enver Hoxhaj kanë marrë pjesë në përurimin e shkollës fillore "Hyzriu dhe Samiu" në Letanc të Podujevës.
Në ceremoninë përuruese, presidenti Sejdiu ka thënë se shkolla e re mban emrin e dy djemve të lirisë. "Nuk ka larje më të mirë të borxhit ndaj gjithë atyre që kanë rënë për lirinë e Kosovës, për shtetin e Kosovës, se të punojnë mirë, të edukojnë mirë, të pajisin me njohuritë më të mira brezat e ri, të cilët nga shkronja e parë e A-së deri në ZH-në e fundit shqipe, do të mësojnë edhe shumëçka tjetër, edhe për historinë, të mësojnë edhe për gjuhën, kulturën, muzikën, sportin...", tha presidenti Sejdiu, i cili theksoi se do të mësojnë që të jenë të përputhshëm me dijen që iu jepet nxënësve sot në Evropë, dhe këtë punë do të dinë ta bëjnë mësuesit tuaj, sepse ua keni dhënë besimin dhe e kanë arsyetuar besimin edhe në kohët më të vështira kur kanë dashur ta mbyllin fjalën shqip".
Ndërsa, ministri i Arsimit, Enver Hoxhaj, porositi nxënësit, mësimdhënësit dhe të gjithë qytetarët që ta vazhdojnë amanetin e këtyre dy dëshmorëve dhe dëshmorëve të tjerë dhe ta dinë që liria e Kosovës është rezultat edhe i gjakut, i djersës dhe i lotëve të gjithë qytetarëve të Kosovës.
Ai tha se ndërtimi i kësaj shkolle të re, flet për atë se Qeveria e Kosovës është e interesuar që ta rrisë hapësirën shkollore dhe ta bëj atë sa më moderne për një arsim cilësor.
"Gjatë kësaj kohe, ne kemi bërë përpjekje maksimale që edhe prindërve, edhe fëmijëve përmes sigurimit të teksteve falas t'iu ndihmojmë që çdokush t'i dërgojë fëmijët në shkollë dhe që asnjë fëmijë të mos mbetet jashtë bankave shkollore", tha ai.
Ministri Hoxhaj theksoi se qëllimi i Qeverisë është që të gjithë të jenë në shkollë dhe pranë bankave shkollore
"Shkolla në Republikën e Kosovës duhet t'iu ofrojë të rinjve dije, shkathtësi elementare dhe në të njëjtën kohë, njohuri të cilat do të shfrytëzohen për zhvillimin e këtij fshati, të komunës suaj dhe për zhvillimin e Republikës së Kosovës".
Nuk ka profesion ma të rëndësishëm, tha ministri, se sa profesioni i mësimdhënësit meqë mësimdhënësit kanë qenë edhe çlirimtarë të Kosovës, edhe iluministë të Kosovës dhe janë forca më motorike e ndërtimit të një Kosove të re. "Prandaj, me ngritjen e pagave të mësimdhënësve, ne kemi bërë përpjekje maksimale që ta përmirësojmë pozitën dhe ta bëjmë mësimdhënësin krenar me profesionin që ushtron", tha ministri Hoxhaj, i cili premtoi se gjatë vitit 2009, 2010 dhe 2011, Qeveria e Kosovës, do të kompjuterizojë shkollat.
"Çdo shkollë, do të ketë nga një kabinet, edhe kjo shkollë do ta ketë kabinetin e informatikës dhe qasjen në internet, meqë teknologjia e informacionit është shumë kyçe që të rinjtë tanë të marrin informata ditore", tha ai.
Shkolla e re në Letanc është investim i MASHT-it dhe ndërtimi i këtij objekti ka kushtuar 491.648 euro. Objekti shkollor përmban 12 dhoma mësimi, 8 kabinete, zyrën për administratë, sallën e arsimtarëve, dhomën për mjek dhe hapësira për shumë qëllime.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn